**ŠKOLSKÝ PORIADOK**

**P R E A M B U L A**

   Súkromná stredná odborná škola Revúca je odborná, vnútorne diferencovaná škola, ktorá pripravuje predovšetkým na výkon činností v službách, v obchode, v správe a ďalších oblastiach spoločenského života. Škola pripravuje žiakov aj na štúdium na vysokých školách.

Žiak ju absolvuje dobrovoľne, a preto je povinný podriadiť sa pravidlám vnútornej organizácie práce v nej, jej vnútornému poriadku.
Ústava SR zahŕňa právo občanov na vzdelanie. V záujme tohto práva vedenie našej školy zabezpečí taký vnútorný chod školy, organizáciu života žiakov a podmienky pre medziľudské vzťahy, aby čas strávený v škole bol maximálne efektívne využitý z hľadiska vzdelávania, formovania osobnosti mladého človeka, no aby tento čas bol aj príjemný rovnako

pre žiakov i učiteľov.

Škola bude dôsledne dodržiavať dokumenty prijaté a schválené OSN – Listinu základných ľudských práv a slobôd a Dohovor o právach dieťaťa – a to vo vzťahu k žiakom, rodičom, učiteľom i ostatným zamestnancom školy. Bude venovať náležitú pozornosť príprave žiakov na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlavia a priateľstva medzi všetkými národmi, etnickými, národnostnými a náboženskými skupinami.

 **Cieľom vnútorného poriadku školy je:**

* určenie pravidiel a zásad správania sa žiakov počas vyučovacieho procesu a mimo neho
* vymedzenie práv a povinností žiakov
* určenie pravidiel udeľovania výchovných opatrení

     Školský poriadok je v súlade s Ústavou Slovenskej republiky, so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, so zákonom č. 56/2020 Z. z. ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, metodickým pokynom č. 21/2011 na hodnotenie a klasifikáciu žiakov stredných škôl a ďalšou platnou legislatívou.

**VŠEOBECNÉ USTANOVENIA**

**1. ORGANIZÁCIA VYUČOVACIEHO DŇA**

1. Vyučovací proces sa riadi rozvrhom hodín, ktorý schválilo riaditeľstvo školy. Rozvrh hodín je povinný rešpektovať každý žiak a pedagogický zamestnanec.
2. Budova školy je otvorená v pracovných dňoch od 7,00 hod. do 15,00 hod.
3. **Teoretické vyučovanie sa uskutočňuje podľa časového harmonogramu:**

1. hodina: 7,45 – 8,30 6. hodina: 12,35 – 13,20
2. hodina: 8,35 – 9,20 7. hodina: 13,25 – 14,10
3. hodina: 9,30 – 10,15 8. hodina: 14,15 – 14,55
4. hodina: 10,30 – 11,15 9. hodina: 16,00 – 16,45
5. hodina: 11,20 – 12,05 10. hodina: 17,00 – 17,45

**Prestávka : na obed 12,05 – 12,35**

1. Žiak prichádza do školy minimálne 10 minút pred začiatkom vyučovania.
2. Vyučovací proces je organizovaný v učebniach, odborných učebniach, strediskách praktického vyučovania a telovýchovných priestoroch.
3. V jeden vyučovací deň môže mať žiak najviac 8 vyučovacích hodín.
4. Rodičia môžu úradné záležitosti vybavovať denne na sekretariáte školy. Informácie o prospechu a správaní žiaka podáva rodičom triedny učiteľ najmä na triednej schôdzi rodičovského združenia a vyučujúci jednotlivých predmetov na konzultačných stretnutiach alebo telefonicky, prípadne formou elektronickej žiackej knižky. Aktuálne problémy sa riešia ihneď s vedením školy.

**Praktické vyučovanie**

Vyučovacia hodina na praktickom vyučovaní trvá 60 minút. Po tretej vyučovacej hodine je 30- minútová prestávka v trvaní od 10.15 do 10.45 hod.

Vyučovací  deň v **prvom a druhom** ročníku trvá najviac **šesť** hodín. V **treťom a štvrtom** ročníku trvá najviac **sedem** hodín.

**Praktické vyučovanie:**

Začiatok pracovnej doby:

|  |  |
| --- | --- |
| **Odbor** | **Pracovný čas** |
| Obchodný pracovník, cukrár, kaderník, pracovník v gastronómii | 7:45 - 13:45 |

**2. VÝKON PRÁV A POVINNOSTÍ ŽIAKOV, PRAVIDLÁ VZÁJOMNÝCH VZŤAHOV S PEDAGOGICKÝMI ZAMESTNANCAMI A ĎALŠÍMI ZAMESTNANCAMI ŠKOLY**

1. na rovnoprávny prístup k vzdelávaniu,
2. na vzdelávanie v štátnom a materinskom jazyku,
3. na bezplatné vzdelanie, zapožičanie učebníc a učebných textov,
4. na individuálny prístup rešpektujúci jeho schopnosti, nadanie a zdravotný stav,
5. na úctu k jeho vierovyznaniu, svetonázoru, národnostnej a etnickej príslušnosti,
6. na kvalifikované vzdelávanie podľa školského vzdelávacieho programu vo zvolenom študijnom alebo učebnom odbore,
7. na poskytovanie poradenstva a služieb spojených s výchovou a vzdelávaním,
8. na organizáciu výchovy a vzdelávania primeranú jeho veku, schopnostiam, záujmom a zdravotnému stavu v súlade so zásadami psychohygieny,
9. na výchovu a vzdelávanie v bezpečnom a hygienickom prostredí,
10. na úctu k svoje osobe a na zabezpečenie ochrany proti fyzickému, psychickému a sexuálnemu násiliu,
11. na náhradu škody, ktorá mi vznikla pri výchove a vzdelávaní alebo v priamej súvislosti s nimi (okrem § 17 zákona č. 461/2003 Z. z. o sociálnom zabezpečení),
12. viesť aktívny a tvorivý dialóg s učiteľmi a vedením školy v duchu zásad humanity a demokracie,
13. na ohľaduplnosť a slušné správanie zo strany učiteľov a spolužiakov,
14. na informácie týkajúce sa jeho osoby a jeho výchovno-vzdelávacích výsledkov,
15. uchádzať sa o členstvo v žiackej rade, ak je v škole zriadená,
16. požiadať o sociálne štipendium, ak spĺňa stanovené predpoklady,
17. využívať na základe povolenia riaditeľa školy nástenky, športoviská, iné priestory a vybavenie školy aj v čase mimo vyučovania,
18. žiaci, ktorí sú zdravotne znevýhodnení a so zdravotnými obmedzeniami, majú právo na zvláštnu starostlivosť a vzdelávanie, aby dosiahli čo najvyššiu mieru samostatnosti a mohli viesť plnohodnotný život,
19. povinnosťou majsterky odbornej výchovy je chrániť zdravie žiakov počas celého školského roka na všetkých pracoviskách, pretože tu hrozí najväčšie nebezpečenstvo úrazu a ochorenia,
20. cieľom výchovy a vzdelávania je poskytnúť žiakom základné informácie o platných právnych a ostatných predpisoch na zaistenie bezpečnosti a ochrany zdravia pri práci,
21. sprostredkovať im výklad týchto predpisov a dať im návod na ich účinné uplatňovanie v praxi,
22. cieľom je aj poskytnúť praktické návody ako organizovať bezpečnosť a ochranu zdravia na pracovisku, priblížiť a lepšie identifikovať riziká, nebezpečenstvá a ohrozenia, ktoré sa vyskytujú pri vykonávanej pracovnej činnosti.
23. následne sa v rámci poučenia naučia prijímať opatrenia, ktoré znížia alebo úplne eliminujú riziká.

**2.1. PRÁVA ŽIAKOV**

 **A. V oblasti výchovy a vzdelávania:**

1. na rovnoprávny prístup k vzdelávaniu,
2. na vzdelávanie v štátnom a materinskom jazyku,
3. na bezplatné vzdelanie, zapožičanie učebníc a učebných textov,
4. na individuálny prístup rešpektujúci jeho schopnosti, nadanie a zdravotný stav,
5. na úctu k jeho vierovyznaniu, svetonázoru, národnostnej a etnickej príslušnosti,
6. na kvalifikované vzdelávanie podľa školského vzdelávacieho programu vo zvolenom študijnom alebo učebnom odbore,
7. na poskytovanie poradenstva a služieb spojených s výchovou a vzdelávaním,
8. na organizáciu výchovy a vzdelávania primeranú jeho veku, schopnostiam, záujmom a zdravotnému stavu v súlade so zásadami psychohygieny,
9. na výchovu a vzdelávanie v bezpečnom a hygienickom prostredí,
10. na úctu k svoje osobe a na zabezpečenie ochrany proti fyzickému, psychickému a sexuálnemu násiliu,
11. na náhradu škody, ktorá mi vznikla pri výchove a vzdelávaní alebo v priamej súvislosti s nimi (okrem § 17 zákona č. 461/2003 Z. z. o sociálnom zabezpečení),
12. viesť aktívny a tvorivý dialóg s učiteľmi a vedením školy v duchu zásad humanity a demokracie,
13. na ohľaduplnosť a slušné správanie zo strany učiteľov a spolužiakov,
14. na informácie týkajúce sa jeho osoby a jeho výchovno-vzdelávacích výsledkov,
15. uchádzať sa o členstvo v žiackej rade, ak je v škole zriadená,
16. požiadať o sociálne štipendium, ak spĺňa stanovené predpoklady,
17. využívať na základe povolenia riaditeľa školy nástenky, športoviská, iné priestory a vybavenie školy aj v čase mimo vyučovania,
18. žiaci, ktorí sú zdravotne znevýhodnení a so zdravotnými obmedzeniami, majú právo na zvláštnu starostlivosť a vzdelávanie, aby dosiahli čo najvyššiu mieru samostatnosti a mohli viesť plnohodnotný život.

**B. V oblasti organizácie vyučovania:**

1. podľa vlastného záujmu sa zapojiť do záujmovej činnosti, zúčastňovať sa školských a mimoškolských výchovno-vzdelávacích, kultúrnych a športových podujatí za účelom reprezentácie školy, mesta a pod.,
2. požiadať o opakovanie ročníka, ak neprospel a nevykonal úspešne komisionálnu skúšku, na základe písomnej žiadosti žiaka alebo jeho zákonného zástupcu,
3. prerušiť štúdium, a to až na dobu do 3 rokov, na základe písomnej žiadosti žiaka alebo jeho zákonného zástupcu riaditeľovi školy. Po uplynutí času prerušenia štúdia žiak pokračuje v tom ročníku, v ktorom bolo štúdium prerušené. Ak štúdium prerušil po ukončení jedného ročníka, pokračuje v štúdiu ročníkom nasledujúcim. Ak čas prerušenia uplynie v priebehu školského roka, umožní riaditeľ školy žiakovi dodatočne
vykonať komisionálne skúšky za príslušné obdobie,
4. ukončiť prerušené štúdium aj pred uplynutím určenej doby prerušenia,
5. prestúpiť na inú strednú školu so súhlasom riaditeľa školy, do ktorej má záujem prestúpiť, na základe písomnej žiadosti žiaka alebo jeho zákonného zástupcu,
6. zanechať štúdium, ak žiak skončil povinnú školskú dochádzku, na základe písomnej žiadosti žiaka alebo jeho zákonného zástupcu,
7. zúčastňovať sa na akciách organizovaných školou v čase vyučovania i mimo vyučovania,
8. využiť služby výchovného poradcu,
9. požiadať o individuálny učebný plán, pokiaľ ide o mimoriadne nadaného a talentovaného žiaka, prípadne zo závažných dôvodov, ktoré posúdi riaditeľ školy,
10. žiak so špeciálnymi výchovno-vzdelávacími potrebami (začlenený žiak) má právo na výchovu a vzdelávanie s využitím špecifických metód a foriem, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú,
11. ak sa žiak nemôže zúčastniť na vyučovaní pre vopred známy dôvod, má právo vyžiadať si povolenie:
12. uvoľniť žiaka z poslednej vyučovacej hodiny môže povoliť príslušný vyučujúci, uvoľniť žiaka z jednej vyučovacej hodiny v priebehu dňa môže povoliť triedny učiteľ resp. vyučujúci,
13. uvoľniť žiaka z jedného vyučovacieho dňa môže povoliť triedny učiteľ,
14. uvoľniť z viacerých dní povoľuje riaditeľ školy na základe písomnej žiadosti plnoletého žiaka alebo zákonného zástupcu žiaka,
15. ak sa žiak z vážnych dôvodov nemohol pripraviť na vyučovanie, má právo sa ospravedlniť príslušnému vyučujúcemu na začiatku vyučovacej hodiny. Ospravedlnenie počas hodiny vyučujúci nemusí akceptovať.

**C. V oblasti organizácie odbornej praxe:**

**Žiaci pred začiatkom svojej praxe sú poučení nasledujúcimi predpismi:**

* Zákon č. 124/2006 o bezpečnosti a ochrane zdravia pri práci
* Zákon č. 377/2004 o ochrane nefajčiarov a o zmene a doplnení niektorých predpisov
* Zákon č. 250/2007 o ochrane spotrebiteľa
* Zákon č. 396/2006 o podmienkach poskytovania osobných a ochranných pracovných pomôcok
* Metodické usmernenie č. 4/2009 z 11.2.2009 o školských úrazoch
* Zákonník práce č. 257/2011 – príslušné paragrafy
* o dodržiavaní ustanovení vnútorného školského poriadku pri mimoškolskom vyučovaní,
* o zákaze prichádzať do školy, na pracoviskách mimo školy a na školských akciách a zdržiavať sa v škole pod vplyvom alkoholu a omamných látok, včítane liekov znižujúcich bdelosť a pozornosť,
* o používaní osobných ochranných počas výkonu praxe
* dodržiavať všetky právne predpisy vrátane predpisov o bezpečnosti a ochrane zdravia pri práci, predpisov o požiarnej ochrane,
* o zákaze fajčiť v objekte školy, na pracoviskách mimo školy a na školských akciách,
* odbornú prax vykonávať výlučne pod dohľadom zodpovedného zamestnanca,
* vykonávať odbornú prax svedomito, zodpovedne a riadne, plniť pokyny určeného zodpovedného zamestnanca,
* pri plnení výkonu odbornej praxe vystupovať a konať tak, aby som svojim správaním neohrozil dobré meno a povesť organizácie,
* nekonať v rozpore s oprávnenými záujmami organizácie,
* zachovávať mlčanlivosť o všetkých skutočnostiach, o ktorých sa dozvedel v súvislosti s výkonom odbornej praxe, a ktoré tvoria predmet obchodného tajomstva organizácie,
* neposkytovať žiadne informácie, ktoré sa vzťahujú na vnútorné vzťahy organizácie, ktoré by mohli mať negatívny vplyv na činnosť organizácie,
* konať tak, aby nedošlo k ohrozeniu života, zdravia, k poškodeniu majetku alebo bezdôvodnému obohateniu,
* využívať dohodnutý určený čas na riadny výkon odbornej praxe,
* byť na začiatku určenia času výkonu odbornej praxe na dohodnutom mieste a odchádzať z tohto miesta po skončení presne určeného času výkonu odbornej praxe,
* žiak sa nesmie zdržiavať v priestoroch prevádzky, ktoré sa nevyužívajú na vyučovanie (kotolňa, chladiace boxy, povalové priestory...),
* žiak nesmie požívať počas odborného výcviku mobilný telefón.

**V prípade akéhokoľvek nebezpečenstva platí zásada umožnenia rýchleho úniku žiakov a zamestnancov z pracoviska!**

**Každý, aj malý pracovný úraz je žiak povinný nahlásiť̌ MOV alebo druhej kompetentnej osobe.**

**D. V oblasti hodnotenia a klasifikácie:**

1. po vypracovaní písomnej práce resp. grafickej práce musí žiak byť oboznámený s výsledkom klasifikácie do 14 dní,
2. nahliadnuť do svojej opravenej písomnej práce resp. grafickej práce (aj jeho zákonný zástupca),
3. na informáciu o priebežnej klasifikácii,
4. poznať kritériá hodnotenia na jednotlivých vyučovacích predmetoch na začiatku klasifikačného obdobia,
5. na zdôvodnenie klasifikácie a analýzu chýb v písomných a grafických prácach,
6. so súhlasom riaditeľa školy vykonať komisionálnu skúšku na základe písomnej žiadosti žiaka alebo jeho zákonného zástupcu,
7. ak žiak alebo jeho zákonný zástupca má pochybnosti o správnosti klasifikácie na konci I. a II. polroka, môže do troch dní odo dňa, odkedy sa dozvedel o jej výsledku, požiadať riaditeľa školy o komisionálne preskúšanie.

**E. V oblasti dodržiavania ľudských práv:**

Žiak má byť za každých okolností medzi prvými, ktorým sa poskytuje ochrana a pomoc. Preto má žiak právo na kompetentný dozor zo strany pedagogických zamestnancov, na ochranu pred šikanovaním.

**a) Hlavné znaky šikanovania:**

1. zjavný úmysel ublížiť druhému, či už fyzicky alebo psychicky,
2. útočníkom môže byť jedna osoba alebo skupina osôb,
3. incidenty sú opakované,
4. nepomer medzi útočníkom a obeťou.

**b) Prejavy šikanovania:**

Verbálne a fyzické ponižovanie, posmech, prezývky, nadávky, hrubé žarty, kritika, strkanie, kopanie, vyžadovanie služieb, peňazí, predmetov, jedla od šikanovaného, vyhrážanie sa násilím.

**c) Prevencia šikanovania:**

1. posilnenie demokracie v triede a v škole,
2. komunikácia so žiakmi, záujem o ich názory a priania, rešpektovanie ich postojov a otvorená diskusia, otvorené vyjadrenie svojich názorov,
3. prednášky, besedy,
4. pocit, že v škole je vždy niekto, kto žiakovi pomôže.

**d) V prípade potreby pomoci žiaci môžu vyhľadať:**

1. triedneho učiteľa,
2. výchovného poradcu,
3. sociálneho pedagóga,
4. zástupcu riaditeľa školy,
5. riaditeľa školy,
6. detskú linku istoty (24 hodín denne) - č. tel.: 0800 500 500.

**3.VÝKON PRÁV A POVINNOSTÍ ZÁKONNÝCH ZÁSTUPCOV**

**A. Oslovenie a pozdravy**

1. Žiaci zásadne oslovujú zamestnancov školy: pani riaditeľka, pani zástupkyňa, pán učiteľ, pani učiteľka, pani majsterka, pani upratovačka...
2. Žiaci zdravia pozdravom „Dobrý deň“ (Dobré ráno, Dobrý večer).
3. Žiaci zdravia vyučujúceho na začiatku a konci hodiny tak, že vstanú. Ak príde do triedy iný vyučujúci alebo iná dospelá osoba, postavia sa. Sadajú si na pokyn vyučujúceho.

**B. Dochádzka žiakov do školy**

1. Žiak dochádza do školy pravidelne a včas (min. 10 minút pred začiatkom vyučovacej hodiny), podľa určeného rozvrhu hodín.
2. Ak sa žiak nemôže zúčastniť na vyučovaní pre chorobu, vážnu rodinnú udalosť, lekárom nariadený zákaz dochádzky do školy, mimoriadne nepriaznivé poveternostné podmienky, náhle prerušenie premávky hromadných dopravných prostriedkov, je plnoletý žiak alebo zákonný zástupca žiaka povinný v prvý deň absencie oznámiť triednemu učiteľovi osobne alebo telefonicky dôvod neprítomnosti resp. nechať oznam na sekretariáte školy.
3. Triedny učiteľ ospravedlní neprítomnosť žiaka na vyučovaní na základe ospravedlnenia podpísaného zákonným zástupcom alebo lekárom, bezodkladne po nástupe do školy. Dodatočne predložené potvrdenie nemusí triedny učiteľ akceptovať.
4. Ak žiak nebude postupovať podľa bodov 2 - 3, bude jeho absencia považovaná za neospravedlnenú a môže mu byť uložené výchovné opatrenie alebo znížená známka zo správania.
5. Riaditeľ školy môže oslobodiť žiaka z vyučovania povinného predmetu alebo od telesných úkonov spojených s vyučovaním niektorých predmetov na základe vyjadrenia príslušného lekára, ak ide o žiaka so zdravotným znevýhodnením na základe vyjadrenia posudkového lekára sociálneho zabezpečenia. Žiak oslobodený od telesnej výchovy na základe potvrdenia od lekára nie je oslobodený od účasti na hodinách telesnej výchovy.
6. Riaditeľ školy nemôže oslobodiť žiaka na celý školský rok alebo jeho prevažnú časť od vyučovania povinných predmetov, ktoré majú rozhodujúci význam pre odborné zameranie žiaka. Tieto povinné predmety určuje riaditeľ školy.
7. Žiak je v odborných učebniach a telovýchovných priestoroch povinný byť oblečený v predpísanom odeve.
8. Žiak počas vyučovacej hodiny môže opustiť triedu len so súhlasom vyučujúceho.
9. Žiak sa z budovy školy môže vzdialiť iba z dôvodu, ktorý súvisí s organizáciou vyučovacieho procesu. Z iných závažných dôvodov môže žiak opustiť budovu školy na základe písomného súhlasu zákonného zástupcu, ktorý o to požiada triedneho učiteľa, prípadne vedenie školy a na základe priepustky vypísanej triednym učiteľom.

**C. Správanie sa žiakov na vyučovaní**

1. **Žiak je povinný:**
* neobmedzovať svojím konaním práva ostatných osôb zúčastňujúcich sa výchovy a vzdelávania,
* dodržiavať školský poriadok školy a ďalšie vnútorné predpisy školy,
* chrániť pred poškodením majetok školy, ktorý škola využíva na výchovu a vzdelávanie,
* pravidelne sa zúčastňovať na výchove a vzdelávaní a riadne sa vzdelávať,
* chrániť pred poškodením učebnice, učebné texty a učebné pomôcky, ktoré mu boli bezplatne zapožičané,
* konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
* ctiť si ľudskú dôstojnosť svojich spolužiakov a zamestnancov školy,
* rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
1. Žiak prichádza na vyučovanie a všetky školské akcie načas, riadne pripravený, so všetkými učebnými pomôckami, ktoré podľa rozvrhu potrebuje.
2. Žiak sa na vyučovaní správa slušne.
3. V škole a na podujatiach organizovaných školou žiak dodržiava zásady bezpečnosti a ochrany zdravia pri práci a riadi sa pokynmi zodpovednej osoby. So zásadami BOZP, PO a CO je žiak preukázateľne oboznámený na začiatku školského roku.
4. Na všetkých podujatiach, organizovaných mimo budovy školy (telovýchovné kurzy, účelové cvičenia, kultúrne a športové podujatia, exkurzie, školské výlety a pod.), sa žiaci riadia príslušnými bodmi školského poriadku a pokynmi pedagogického dozoru.
5. Ak sa v triede alebo odbornej učebni nachádza poškodený majetok, žiaci sú povinní túto skutočnosť nahlásiť triednemu učiteľovi, prípadne príslušnému vyučujúcemu. Žiak, ktorý poškodil školský majetok, je povinný túto škodu uhradiť, a v prípade úmyselného poškodenia bude žiakovi udelené výchovné opatrenie.
6. Do školy sa nesmú nosiť ostré predmety, zbrane, obranné spreje, ktoré ostatným môžu spôsobiť ujmu na zdraví.
7. Pred opustením triedy žiak urobí na svojom pracovnom mieste poriadok.

**D. Správanie sa žiakov cez prestávky**

* 1. Cez prestávku si žiak pripraví pomôcky na ďalšiu vyučovaciu hodinu, správa sa slušne, neohrozuje zdravie svoje ani zdravie svojich spolužiakov a vyučujúcich, umožní spolužiakom nerušene sa pripravovať na nasledujúcu hodinu.
	2. V prípade, že vyučovanie prebieha v učebni, cez prestávku sa žiaci spoločne disciplinovane presunú k triede alebo pred učebňu, určenej v rozvrhu hodín, kde vyčkajú na príchod vyučujúceho.
	3. V priestoroch školy žiak udržiava poriadok. Papiere a odpadky odkladá do koša.
	4. Do zborovne školy môžu vojsť žiaci len v nutných prípadoch, aj to len v sprievode učiteľa.
	5. Na vybavovanie administratívnych záležitostí v škole využíva žiak určený čas.

**E. Odchod žiakov zo školy**

1. Po skončení poslednej vyučovacej hodiny si každý žiak uloží svoje veci do tašky, očistí si svoje miesto a okolie od papierov a iných nečistôt. Svoju stoličku vyloží na lavicu.
2. Na pokyn vyučujúceho žiaci opustia triedu, prezujú sa a opustia školskú budovu.
3. Žiaci opúšťajú budovu len východom pre nich určeným.

**F. Náplň práce týždenníkov**

Týždenníci sú dvaja a ich mená zapíše triedny učiteľ do triednej knihy.

**Ich povinnosti sú:**

1. pred vyučovaním pripraviť tabuľu, kriedy, prípadne pomôcky,
2. chýbajúce kriedy priniesť z vrátnice,
3. podľa pokynov vyučujúceho prinášať a odnášať učebné pomôcky,
4. hlásiť triednemu učiteľovi poškodenie inventára v triede,
5. spolupracovať s vyučujúcimi pri evidencii neprítomných žiakov na začiatku každej vyučovacej hodiny,
6. hlásiť prípadnú neprítomnosť vyučujúceho u zástupkyne riaditeľa školy po desiatich minútach od začiatku hodiny.

**G. Správanie sa žiaka mimo školy**

1. Každý žiak je aj v čase mimo vyučovania a počas prázdnin žiakom školy a správa sa tak, aby nepoškodzoval dobré meno svojej školy.
2. Mimoškolská činnosť žiakov nesmie byť na úkor vyučovania.
3. Každý žiak si chráni svoje zdravie a zdravie iných, dbá o svoju bezpečnosť a dodržiava dopravné predpisy.

**G. Nepovolené činnosti**

1. Fajčiť v priestoroch a areáli školy, ako aj pri činnostiach organizovaných školou bez ohľadu na vek a súhlas rodičov.
2. Užívať zdraviu škodlivé látky, energetické nápoje, alkoholické nápoje, omamné látky, hrať hazardné hry.
3. Prinášať do školy alebo na činnosti organizované školou veci ohrozujúce život a zdravie.
4. Znečisťovať steny, ničiť zariadenie učební, šatní a ostatných priestorov školy.
5. Používať mobilný telefón počas vyučovacej hodiny.
6. Manipulovať s vecami zabezpečujúcimi ochranu budovy a majetok školy.
7. Vzhľadom na charakter školy nevhodne a neprimerane sa obliekať (roztrhané, vyzývavé oblečenie) a nosiť neprimerané doplnky.
8. Používať internet počas vyučovacích hodín bez povolenia vyučujúceho.
9. V odborných počítačových učebniach meniť nastavenia počítačov, počítačovej siete, tlačiarní a nainštalovaných aplikácií.

**H. Dochádzka žiakov do školy**

1. Žiak dochádza do školy na vyučovanie a podujatia školy pravidelne a načas.
2. Vyučovanie a podujatia školy môže žiak vymeškať len pre vážnu chorobu, vážnu udalosť v rodine a nepredvídané dopravné pomery. Zásadne sa nemôžu predlžovať prázdniny a víkend predčasným odcestovaním alebo v zahraničí mimo prázdnin môže iba v ojedinelých prípadoch s predchádzajúcim súhlasom riaditeľa školy.
3. Ak žiak mieni vymeškať vyučovaciu hodinu pre **vopred známy dôvod**, vyžiada si povolenie:
	* 1. Uvoľnenie žiaka z jednej vyučovacej hodiny v nevyhnutných prípadoch (napr. návšteva lekára) môže povoliť triedny učiteľ so súhlasom vyučujúceho;
		2. Uvoľnenie z jedného vyučovacieho dňa môže povoliť triedny učiteľ;
		3. Uvoľnenie z dvoch a viacerých dní povoľuje riaditeľ školy na odporúčanie triedneho učiteľa.
4. Ak sa žiak nezúčastní vyučovania **z nepredvídaného dôvodu**, je povinný on alebo zákonný zástupca oznámiť to triednemu učiteľovi najneskôr do konca vyučovania príslušný deň.
5. Pri návrate na vyučovanie je žiak povinný **ihneď** predložiť triednemu učiteľovi hodnoverný doklad podpísaný zákonných zástupcom. Ak neprítomnosť žiaka pre chorobu trvá päť a viac vyučovacích dní, predloží žiak lekárske potvrdenie. Dodatočne predložené potvrdenie nemusí triedny učiteľ akceptovať.
6. Ak sa krátkodobá neprítomnosť žiaka (do 5 dní) opakuje častejšie, môže triedny učiteľ vyžadovať potvrdenie  lekára aj za kratšie obdobie.
7. Za neospravedlnené hodiny môže byť žiak postihnutý výchovnými opatreniami v zmysle Vnútorného poriadku. školy.
8. Ak žiak zamešká v jednom polroku viac ako 30 % vyučovacích hodín alebo 30 % odučeného učiva (aj v jednotlivých predmetoch), na návrh vyučujúceho mu môže byť nariadené komisionálne preskúšanie.
9. Ak má žiak školy dlhodobo zdravotné alebo iné závažné problémy, pre ktoré sa nemôže zúčastňovať na vyučovacom procese, a splnil povinnú školskú dochádzku, môže prostredníctvom zákonného zástupcu požiadať o **prerušenie štúdia**. Po uplynutí času prerušenia štúdia žiak pokračuje v tom ročníku, v ktorom bolo štúdium prerušené. Ak bolo štúdium prerušené po úspešnom ukončení ročníka, nastúpi žiak po uplynutí času prerušenia do nasledujúceho ročníka.
10. Ak žiak školy, ktorý splnil povinnú školskú dochádzku, chce **zanechať štúdium**,  v prípade plnoletosti toto oznámenie podáva sám, v prípade neplnoletého žiaka podáva oznámenie o zanechaní štúdia zákonný zástupca.
11. Ak sa žiak, ktorý splnil povinnú školskú dochádzku, nezúčastní na vyučovaní a nie je ospravedlnený, riaditeľ školy  písomne vyzve plnoletého žiaka, ak je neplnoletý, zákonného zástupcu, aby v určenom čase doložil dôvod žiakovej neprítomnosti. Súčasne upozorní, že v opačnom prípade sa žiak bude posudzovať tak, ako by štúdium zanechal. Ak do 10 dní od doručenia výzvy žiak do školy nenastúpi alebo nie je doložený dôvod jeho neprítomnosti v škole, posudzuje sa tak, ako by štúdium zanechal.
12. Žiak denného štúdia v trojročných učebných odboroch a štvorročných študijných odboroch aj po dovŕšení 18 rokov, musí predkladať ospravedlnenia od rodičov alebo od lekára.

**3.1. PRÁVA ZÁKONNÉHO ZÁSTUPCU ŽIAKA**

 **Zákonný zástupca žiaka má v zmysle § 144 ods. 5 a ods. 6 školského zákona právo:**

1. vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záľubám, vierovyznaniu, svetonázoru, národnosti a etnickej príslušnosti,
2. žiadať, aby sa v rámci výchovy a vzdelávania v škole poskytovali žiakovi informácie a vedomosti vecne a mnohostranne v súlade so súčasným poznaním sveta a v súlade s cieľmi výchovy a vzdelávania podľa školského zákona,
3. oboznámiť sa s výchovno-vzdelávacím programom školy a školským poriadkom,
4. byť informovaný o výchovno-vzdelávacích výsledkoch svojho dieťaťa,
5. na poskytnutie poradenských služieb vo výchove a vzdelávaní svojho dieťaťa,
6. zúčastňovať sa výchovy a vzdelávania po predchádzajúcom súhlase riaditeľa školy,
7. vyjadrovať sa k výchovno-vzdelávaciemu programu školy prostredníctvom orgánov školskej samosprávy,
8. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

 **3.2 POVINNOSTI ZÁKONNÉHO ZÁSTUPCU ŽIAKOV**

 **Zákonný zástupca žiaka je zmysle § 144 ods. 7 a ods. 8 školského zákona povinný:**

1. prihlásiť svoje dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,
2. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
3. dodržiavať podmienky výchovno-vzdelávacieho procesu svojho dieťaťa určené školským poriadkom,
4. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
5. informovať školu o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
6. nahradiť škodu, ktorú žiak úmyselne zavinil.

**Neúčasť žiaka na výchove a vzdelávaní žiak, resp. zák. zástupca rieši podľa § 144 ods. 9  - 11 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.**

**4.  PODMIENKY PRE ZAISTENIE BEZPEČNOSTI A OCHRANY ŽIAKOV, ICH OCHRANA PRED SOCIÁLNO-PATOLOGICKÝMI JAVMI, DISKRIMINÁCIOU ALEBO NÁSILÍM**

**Žiakom, zákonným zástupcom a návštevníkom školy sa zakazuje:**

1. V budove školy, v areáli školy (žiakom aj na prístupových komunikáciách) fajčiť, používať energetické nápoje, alkoholické nápoje a akékoľvek drogy či návykové látky alebo ich distribuovať medzi žiakmi. Žiaci, ktorí by do školy nosili drogy či návykové látky alebo ich užívali, sa vystavujú riziku postihu podľa platných zákonov.
2. Prinášať do školy alebo na akcie organizované školou veci ohrozujúce život, zdravie a rozptyľujúce pozornosť žiakov počas vyučovania, najmä cigarety, drogy, energetické nápoje, alkoholické  nápoje a iné zdraviu škodlivé návykové látky. V prípade nerešpektovania tohto zákazu  bude škola postupovať v zmysle prijatých opatrení.
3. Prichádzať do školy a zdržiavať sa v škole pod vplyvom alkoholu a omamných látok, včítane liekov znižujúcich bdelosť a pozornosť. V prípade podozrenia zo strany školy, že u žiaka sa jedná  o závažnú otravu nelegálnou drogou, či inou látkou, bude škola postupovať v zmysle prijatých opatrení.
4. Narušovať vyučovací proces a prevádzku školy (krádeže materiálu školy, resp. osobných vecí žiakov a zamestnancov).
5. Zakazujú sa návštevy žiakov, ktoré by akýmkoľvek spôsobom porušovali školský poriadok.
6. Žiak sa nesmie zdržiavať v priestoroch školy, ktoré sa nevyužívajú na vyučovanie (kotolňa, vrátnica, povalové priestory...).
7. Žiak nesmie žiadnym spôsobom zneužiť výpočtovú techniku a napojenie na Internet na škodu školy (finančná alebo morálna škoda).
8. Žiak nesmie počas vyučovania používať akúkoľvek záznamovú technológiu, s výnimkou žiakov, ktorým toto umožní na požiadanie riaditeľ školy (integrácia žiakov so špeciálnymi výchovno-vzdelávacími potrebami).
9. Narušovať vyučovanie používaním mobilných telefónov.
10. V priestoroch školy na počítačoch sťahovať z internetu materiály ohrozujúce mravnosť a tieto materiály šíriť v akejkoľvek podobe nosičov informácií,  tiež hrať hry propagujúce násilie.
11. Akékoľvek správanie žiaka alebo žiakov, ktoré napĺňa znaky šikanovania. V prípade podozrenia, resp. zistenia rôznych foriem šikanovania, vedenie školy bude postupovať v zmysle Metodického usmernenia č. 7/2006 – R k prevencii a riešeniu šikanovania žiakov v školách a školských zariadeniach.
12. Demonštrovať prejavy intimity a sexuálneho správania sa v priestoroch školy.
13. V škole a na akciách organizovaných školou sa prísne zakazuje akékoľvek slovné zastrašovanie, psychické a fyzické násilie.
14. Prechovávanie a používanie zbraní.
15. Vulgárne sa vyjadrovať v škole.
16. Používať mobilné telefóny, walkmeny, MP3, MP4 - prehrávače a discmany na vyučovacích hodinách. Mobilný telefón musí byť počas vyučovania vypnutý a uložený mimo lavice, zároveň sa zakazuje dobíjať mobilný telefón v škole.
17. Hrať karty a loptové hry v učebniach, na chodbách, vo vestibule a v šatniach.
18. Nosiť na hlavách šiltovky, čiapky, kapucne a klobúky v priestoroch školy počas vyučovania.
19. Zachádzať, prípadne parkovať na parkovisku určenom pre zamestnancov, pred budovou školy a vedľa schodov vedúcich k budove školy.

**Porušenie týchto zákazov sa bude riešiť ako závažné previnenie, ktoré  môže mať za následok aj podmienečné vylúčenie zo štúdia alebo vylúčenie zo štúdia.**

**Ďalšie opatrenia vo výchove určuje § 58  zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov.**

**5. OPATRENIA VO VÝCHOVE**

1. za vzorné správanie a vzorné plnenie povinností, za dobrú reprezentáciu triedy a školy a za mimoriadne činy môže žiak dostať osobitnú pochvalu, a to najmä:
2. **ústnu alebo písomnú pochvalu od triedneho učiteľa**
3. **rozhodnutie riaditeľa školy o udelení pochvaly**

V osobitne odôvodnených prípadoch, najmä ak ide o mimoriadne záslužný alebo statočný čin, môže žiakovi udeliť pochvalu alebo iné ocenenie zástupca zriaďovateľa strednej školy, zástupca štátnej správy v školstve alebo minister školstva, vedy, výskumu a športu SR. Pochvala sa môže v odôvodnených prípadoch spojiť s udelením knižnej, prípadne inej vecnej odmeny. Návrhy na udelenie pochvaly alebo iného ocenenia sa prerokujú v pedagogickej rade.
Pochvaly sa zapisujú do osobného spisu žiaka.

1. **1.** Na posilnenie disciplíny, za menej závažné previnenia voči školskému poriadku, zásadám spolunažívania, ľudským právam, mravným normám spoločnosti alebo ak žiak narúša činnosť kolektívu, možno žiakovi uložiť:
2. **napomenutie od triedneho učiteľa,**
3. **pokarhanie od triedneho učiteľa,**
4. **pokarhanie od riaditeľa.**
5. **2.** Žiakovi možno uložiť za závažné alebo opakované previnenia voči školskému poriadku, zásadám spolunažívania, ľudským právam alebo mravným normám spoločnosti:
6. **podmienečné vylúčenie,**
7. **vylúčenie.**

Výchovné opatrenia podľa odseku B.2. možno uložiť žiakovi len vtedy, ak skončil plnenie povinnej školskej dochádzky.

1. Žiakovi je možné uložiť opatrenia vo výchove podľa odsekov B.1. a B.2. po prerokovaní v pedagogickej rade do dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak previnenia dopustil. Za jedno previnenie sa ukladá len jedno opatrenie vo výchove.
2. Pred uložením opatrenia vo výchove podľa odsekov B.1. a B.2. treba previnenie žiaka objektívne prešetriť. Podľa potreby, najmä pri posudzovaní závažného alebo opakovaného previnenia, sa na jeho prerokovanie za účasti žiaka prizve zákonný zástupca žiaka, prípadne i delegovaný zástupca rady školy.
3. Uloženie opatrenia vo výchove podľa odseku B.1. písmeno a) sa oznamuje žiakovi spravidla pred kolektívom triedy alebo školy.
4. V rozhodnutí o uložení opatrenia vo výchove podľa odseku B.2. písm. a) určí riaditeľ školy skúšobnú lehotu, a to najdlhšie jeden rok. Ak sa podmienečne vylúčený žiak v skúšobnej lehote osvedčil, riaditeľ upustí od vylúčenia. Ak sa žiak v tejto lehote dopustí ďalšieho závažného previnenia, riaditeľ uloží žiakovi opatrenie vo výchove podľa odseku B.2. písm. b).
5. Na rozhodovanie riaditeľa podľa odseku B.1. písmeno c) a B.2. písmeno a) sa nevzťahujem všeobecno-záväzný právny predpis o správnom konaní.
6. Opatrenie vo výchove sa zaznamenáva do osobného spisu žiaka. Opatrenie vo výchove udelené, resp. uložené neplnoletému žiakovi oznamuje riaditeľ zákonnému zástupcovi žiaka písomne.
7. Vymedzenie dôvodov, ktoré sa považujú za previnenia voči školskému poriadku:
8. **menej závažné previnenia:**
* opakované záznamy v pedagogickej dokumentácii,
* neospravedlnená účasť na vyučovaní vrátane neskorých príchodov na vyučovanie, predčasné svojvoľné opustenie vyučovania,
* znečisťovanie priestorov školy,
* ničenie školského majetku,
1. **závažné previnenia:**
* fajčenie v areáli školy a na akciách organizovaných školou,
* požívanie alkoholických a návykových látok v areáli školy a na akciách organizovaných školou,
* falšovanie lekárskych potvrdení,
* nosenie do školy alebo na školou organizované akcie veci ohrozujúce život alebo zdravie, ako napr. zbrane, výbušniny, cigarety, drogy,
* šikanovanie,
* verbálna (ústna) a neverbálna (písomná) propagácia a podpora hnutí smerujúcich k potláčaniu práv a slobôd občanov podľa § 260 Trestného zákona,
* v dobe podmienečného vylúčenia opakovaná neospravedlnená účasť na vyučovaní, preukázateľný nezáujem o štúdium a zvlášť závažné a opakujúce sa priestupky.
1. **zvlášť závažné previnenia, za ktoré môže byť žiak okamžite vylúčený zo štúdia:**
	* úmyselné konanie proti dobrým mravom, proti ľudskej dôstojnosti, proti právam spolužiakov,
	* spôsobenie škody, či už úmyselné alebo z nedbanlivosti, pri ktorom zasahujú orgány činné v trestnom konaní,
	* spôsobenie ujmy na zdraví žiakom alebo zamestnancom školy.

|  |  |
| --- | --- |
| **Počet hodín****neospravedlnenej absencie** | **Opatrenia vo výchove** |
| 1 - 10 | Napomenutie triednym učiteľom |
| 11 - 20 | Pokarhanie triednym učiteľom |
| 21 - 30 | Pokarhanie riaditeľom školy |
| 31 - 50 | Podmienečné vylúčenie zo štúdia |

**Pozn. Výchovné opatrenia z dôvodu neospravedlnenej absencie môžu byť posudzované aj individuálne.**

**6. HODNOTENIE A KLASIFIKÁCIA SPRÁVANIA ŽIAKOV**

1. Klasifikáciu správania navrhuje triedny učiteľ po prerokovaní s učiteľmi a schvaľuje riaditeľ školy po prerokovaní v pedagogickej rade.
2. Pri hodnotení a klasifikácii žiaka sa zohľadňuje plnenie ustanovení školského poriadku a ďalších vnútorných predpisov školy a dodržiavanie stanovených pravidiel správania, ľudských práv a práv dieťaťa, dodržiavanie mravných zásad správania sa v škole a na verejnosti počas aktivít súvisiacich so štúdiom na strednej škole. Pri klasifikácii sa v jednotlivých prípadoch prihliada na zdravotný stav žiaka.
3. Správanie žiaka sa klasifikuje podľa kritérií uvedených v odsekoch 4 – 7.
4. **Stupňom 1 – veľmi dobré** sa žiak klasifikuje, ak dodržiava ustanovenia školského poriadku a ďalších vnútorných predpisov školy a riadi sa nimi. Dodržiava morálne zásady a pravidlá spolunažívania v kolektíve a vo vzťahu k učiteľom. Ojedinele sa môže dopustiť menej závažných previnení.
5. **Stupňom 2 – uspokojivé** sa žiak klasifikuje, ak jeho správanie je v súlade s ustanoveniami školského poriadku a ustanoveniami ďalších vnútorných predpisov školy, morálnymi zásadami a pravidlami spolunažívania vzhľadom k spolužiakom a učiteľom. Žiak sa dopustí závažnejšieho priestupku alebo sa opakovane dopúšťa menej závažných priestupkov voči ustanoveniam školského poriadku.
6. **Stupňom 3 – menej uspokojivé** sa žiak klasifikuje, ak sa dopustí závažného priestupku voči školskému poriadku a ďalším vnútorným predpisom školy alebo sa aj po udelení druhého stupňa klasifikácie správania dopúšťa závažnejších priestupkov voči morálnym zásadám a pravidlám spolunažívania, porušuje ľudské práva spolužiakov, pedagogických zamestnancov alebo ďalších osôb.
7. **Stupňom 4 – neuspokojivé** sa žiak klasifikuje, ak jeho správanie je v rozpore s ustanoveniami školského poriadku a s ustanoveniami ďalších vnútorných predpisov školy, s právnymi a etickými normami spoločnosti, výrazne porušuje ľudské práva spolužiakov, pedagogických zamestnancov alebo ďalších osôb. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu.
8. Klasifikácia správania žiaka sa zaznamenáva do katalógového listu žiaka.

**ZÁVEREČNÉ USTANOVENIE**

 **Platnosť a účinnosť školského poriadku**

1. Školský poriadok školy vydáva riaditeľ školy po prerokovaní v Pedagogickej rade SSOŠ v Revúcej.
2. Zmeny a doplnky školského poriadku vydáva riaditeľ školy kedykoľvek v priebehu školského roka s dátumom zmeny na základe prerokovania v Pedagogickej rade SSOŠ
3. Školský poriadok školy sa stáva záväzným pre žiaka po oboznámení sa s jeho obsahom na prvej triednickej hodine na začiatku školského roka, čo potvrdí svojím podpisom.

**Účinnosť**

Tento školský poriadok nadobúda účinnosť dňom 01. 09. 2023 a stráca účinnosť školský poriadok zo dňa 1. 9. 2008.

                                                                                                                                                              Mgr. Ľuboslava Lacjaková
          riaditeľka školy

Školský poriadok prerokovaný v pedagogickej rade 27. 8. 2023.